Тим Кэхилл

Тимоти Филига «Тим» Кэхилл (; 6 желтоқсан 1979, Сидней) — аустралиялық футболшы, жартылай қорғаушы. Аустралия Ұлттық футбол құрамасында ойнаған. 2004 жылғы ОФК, 2015 жылғы Азия чемпионы.

 Карьерасы 
Кэхилдің үш бірдей азаматтығы бар: Батыс Самоа, Аустралия, Ирландия. Әкесі — ирландиялық, анасы — самоалық. Самоа Ұлттық футбол құрамасының жастар командасында ойнаған. Бірақ кейін өзі туған отаны — Аустралия құрамасын таңдады.

"Эвертонда" ойнаған жылдары бүкіл Еуропаға танылды. "Эвертонға" 2004 жылы "Миллоулдан" ауысқан болатын. "Эвертон" сапында сегіз маусым ойнап, ешқандай жүлдеге қол жеткізе алмады, тек 2008/09 маусымда Англия кубогының финалына шықты. 

"Эвертоннан" 32 жасында ғана кетіп, АҚШ-тың "Нью-Йорк Ред Буллз" командасына барып қосылды. Үш жылдай ойнап, Қытай командаларына ауысты.

Аустралия құрамасы сапында төрт бірдей әлем чемпионатына (2006—2018) қатысты (бұл Аустралия футболшылары арасындағы рекордтық көрсеткіш), сондай-ақ үш әлем чемпионатында (2006, 2010, 2014) гол соққан жалғыз аустралиялық футболшы.

2018 жылғы әлем чемпионатынан соң 39 жасында ұлттық құрамамен қош айтысты.

 Жетістіктері 

 Командалық 
«Миллуолл»

 Англия кубогының финалисі: 2003/04

 Англия футбол лигасының финалисі: 1998/99

«Эвертон»

 Англия кубогының финалисі: 2008/09

Аустралия

 ОФК Ұлттары кубогының жеңімпазы: 2004
 Азия кубогының жеңімпазы: 2015

 Жеке 

 ОФК жыл футболшысы: 2004
 Аустралия жыл футболшысы: 2008/09

 Қатысқан турнирлері 

 ОФК Ұлттары кубогы: 2004
 Жазғы Олимпиада ойындары: 2004
 Конфедерациялар кубогы: 2017
 Азия кубогы: 2007, 2011, 2015
 Әлем чемпионаты: 2006, 2010, 2014, 2018

Санат:6 желтоқсанда туғандар
Санат:Миллуолл ФК ойыншылары
Санат:Эвертон ФК ойыншылары
Санат:Нью-Йорк Ред Буллз ФК ойыншылары
Санат:Самоа футболшылары
Санат:Аустралия футболшылары
Санат:Аустралия Ұлттық футбол құрамасының ойыншылары
Санат:Футболдан Океания чемпиондары
Санат:Футболдан Азия чемпиондары
Санат:Мельбурн Сити ФК ойыншылары